Loop! Astrology + News - Astrodienst Guest user u1354899664
1-Oct-2016, 12:07 UT/GMT Leah Glouberman | WHOHAHA
Leah Glouberman is an actor based in Los Angeles.
Videos Featuring Leah Glouberman Fifa eis miljoene vir sokkerwêreldbeker in SA | Maroela Media
Gianni Infantino, Fifa se president. Foto: AP Foto/Michael Probst
Fifa het ŉ eisdokument van 22 bladsye by ŉ hof in New York ingedien waarin hy skadevergoeding van meer as $190 miljoen eis wat hy na bewering as gevolg van korrupte sokker- en bemarkingsbeamptes verloor het. Talle beamptes het reeds skuld erken op die korrupsie-aanklagte teen hulle, terwyl aanklagte nog teen verskeie ander beamptes hangend is.
Volgens Fifa is die sokkerfederasie die eintlike slagoffer van korrupte individue omdat hulle die vertrouensposisies by die federasie misbruik het en sodoende langtermyn skade aan Fifa berokken het. Gianni Infantino, Fifa se president, het Woensdag in ŉ verklaring gesê die geld wat hierdie beamptes in hul sakke gesteek het, was veronderstel om gebruik te word vir die ontwikkeling en bevordering van die spel. “Fifa as die internasionale sokkerfederasie eis daardie geld terug en ons is vasbeslote om dit te kry, maak nie saak hoe lank dit vat nie,” het Infantino gesê.
Benewens die $10 miljoen eis Fifa ook $28,2 miljoen vir “jare se betalings, bonusse, vlugte en daaglikse uitgawes” van korrupte beamptes. Die federasie wil ook vergoed word vir “aansienlike regskostes” wat aangegaan is tydens die skandaal, skadevergoeding vir skade aan Fifa se reputasie en vergoeding vir enige ander omkoopgeld en gunslone “wat moontlik gemaak is deur die waarde van die Fifa-handelsmerk”.
“Fifa het nou bekend geword vir die beskuldigdes se omkopery en korrupsie en nie sy goeie werk nie. Fifa is geregtig op skadevergoeding vir die skade aan sy sakeverhoudinge, reputasie en nie-tasbare eiendom,” lui die eis.
Fifa het in Desember verlede jaar sy voormalige president, Sepp Blatter, en Michel Platini, president van die Europese Sokkerbeheerliggaam (Uefa) en adjunkpresident van Fifa, vir agt jaar van alle sokkerverwante aangeleenthede geskors. Die skorsing het verband gehou met ŉ onregmatige betaling van twee miljoen Sweedse frank van Fifa aan Platini in Februarie 2011. Blatter het die betaling in sy amp as Fifa-president goedgekeur.
Sjoe maar dis baie geld dit het tyd geword dat die beamptes vasgevat word en ek hoop dat daar ook iets aan die salarisse van sekere sokkerspelers gedoen word maar dis n ander storie het niks met bogenoemde artikel van doen nie.
Wat het hulle verwag? As jy met SA wil deel gaan daar korrupsie wees. Kan nie glo ons betaal soveel geld om die World Cup aan te bied, spandeer nog honderde miljoene aan stadions wat leeg staan. En intussen bly mense langs die pad onder plastiek sakke. En dan word daar nog steeds gese hierdie land is so wonderlik. Maar nou ja, wat anders kan n mens verwag van n derde wereld?
Hkm eis hulle die geld terug van SA , en nie van die persone aan wie dit betaal is nie.
Nou moet SA dubbel betaal , met wie se geld.
Wonder op watter manier kan ons wettiglik ons belastings terug hou?
Gaan oor inkomstes wat ander lande verloor het deur die geknoeiery. Wens ook ons kan op ‘n punt kom en nie Suid Afrika kwalik neem nie maar die anc. Ons arme ou land (mooiste stuk grond met berge, riviere en oseane) stem self seker nie vir hulle nie! Seker julle verstaan my sentiment.